
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 530 

23 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται επί των οδών Δυοβουνιώτου 24 και Μυρτιδιω- 
τίσσης 14, στον Πειραιά και καθορισμός ειδικών 


όρων και περιορισμών δόμησης». 1 

Κήρυξη ως αναδασωτέας έκτασης εμβαδού 838,30 
τ.μ. στη θέση « Λυκόρεμμα» Περιφέρειας Δ.Δ. Λί¬ 
μνης, Δήμου Ελυμνίων, του Νομού Εύβοιας. 2 


ΑΠΟΦΑΣΕΙ Σ 

Αριθ. 24341 

( 1 ) 

Χαρακτηρισμός ως διατηρητέου κτιρίου που βρίσκεται 
επί των οδών Δυοβουνιώτου 24 και Μυρτιδιωτίσσης 
14, στον Πειραιά και καθορισμός ειδικών όρων και πε¬ 
ριορισμών δόμησης». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βα¬ 
σικής Πολεοδομικής Νομοθεσίας (άρθρο μόνο του κωδικο- 
ποιημένου Π.Δ/τος της 14/24.7.1999 -Δ’580) όπως αντικατα- 
στάθηκε με την παρ. 2 του άρθρου 3 του Ν. 2831 / 2000 «Τρο¬ 
ποποίηση των διατάξεων του Ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις» (Α' 
140). 

2. Τις διατάξεις του άρθρου 29''του Ν. 1558/85 «Κυβέρ¬ 
νηση και Κυβερνητικά Όργανα» (Α’ 137) και προστέθηκε με 
το άρθρο 27 του Ν. 2081/1992 (Α’ 154) και τροποποιήθηκε 
μετηνπαρ. 2ατου άρθρου 1 του Ν. 2469/1997 (Α’ 38). 

3. Τις διατάξεις της παρ. β του άρθρου 1 του Π.Δ/τος 
28/28.1.1993 «Καθορισμάς αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’9). 

4. Το με αρ. πρωτ. οικ. 52243/24.12.2003 έγγραφο Γ.Γ. 
Υ.ΠΕ.ΧΩ.Δ.Ε. 

5. Την από 7.4.2004 αιτιολογική έκθεση της Δ/νσης 


Πσλ/κού Σχεδιασμσύ - Τμήμα Παραδοσιακών Οικισμών 
για την κοινοπαίηση της σποίας τηρήθηκε η διαδικασία 
που αναφέρεται στο άρθρο 3, παράγραφος 2 του Ν. 
2831/2000. 

6. Την από 19.4.2004 αποδοχή της ιδιοκτήτριας. 

7. Το γεγονός ότι από τις κανονιστικές διατάξεις αυτής 
της απόφασης δεν πρσκαλείται δαπάνη σε βάρσς του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί των οδών Δυοβουνιώτου 24 και Μυρτιδιωτίσσης 
14, στον Πειραιά και καθορίζονται ειδικοί άροι και περιο¬ 
ρισμοί δόμησης σε αυτό, όπως φαίνεται σημειωμένο στο 
συνημμένο τοπογραφικό διάγραμμα σε κλ. 1:200 που θε¬ 
ωρήθηκε με την 24341/2004 πράξη του Προϊσταμένου 
της Δ/νσης Τσπογραφικών Εφαρμογών, αντίγραφο του 
οποίου δημοσιεύεται με την παρούσα απόφαση. 

2. Ως διατηρητέο κτίριο χαρακτηρίζεταιτο αρχικό κτίριο 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. Ο καθορισμός των προσκτισμάτων 
ή στοιχείων που αλλοιώνουν το αρχικό κτίριο, πραγματο¬ 
ποιείται από την Επιτροπή Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο δεν επιτρέ¬ 
πεται η αφαίρεση, αλλοίωση ή καταστροφή των επί μέρους 
αρχιτεκτονικών ή καλλιτεχνικών και διακοσμητικών στοιχεί¬ 
ων του και της μορφής του, όσο και του κτιρίου συνολικά, 
πλην των προκτισμάτων ή των στοιχείων του για τα οποία η 
Ε.Π.Α.Ε. έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρσνισμός των εγκα¬ 
ταστάσεων, η ενίσχυση του φέροντα οργανισμού, καθώς 
και επεμβάσεις για λόγσυς λειτουργικούς του χαρακτηρι- 
ζομένου ως διατηρητέου κτιρίου, εφόσον δεν αλλοιώνε¬ 
ται ο αρχιτεκτονικός χαρακτήρας του και δε θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. Επιτρέπεται η τοποθέτηση μη φωτεινών επι¬ 
γραφών μικρών διαστάσεων που πληροφορούν για την 
χρήση των χώρων του κτιρίου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6. Για οποιαδήποτε μελλοντική επέμβαση στο εξωτερικό 
και εσωτερικό του διατηρητέου κτιρίου όπως και για την το¬ 
ποθέτηση επιγραφών απαιτείται έγκριση της αρμόδιας Επι¬ 
τροπής Πολεοδομικού Αρχιτεκτονικού Ελέγχου (Ε.Π.Α.Ε.). 

7. Δεν απαιτείται η υποχρέωση για υλοποίηση θέσεων 
στάθμευσης. 


8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2004 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1948 (2) 

Κήρυξη ως αναδασωτέας έκτασης εμβαδού 838,30 τ.μ. 
στη θέση « Λυκόρεμμα» Περιφέρειας Δ.Δ. Λίμνης, Δή¬ 
μου Ελυμνίων, του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη; 

1. Τις διατάξεις των άρθρων 24 παρ. 1 και 117παρ.3του 
Συντάγματος. 

2. Τις διατάξεις του Ν. 2503/97 « Διοίκηση- Οργάνωση - 
Στελέχωσητης Περιφέρειας κ.λ.π.». 

3. Τις διατάξεις του Ν. 998/79«Περίπροστασίαςτων δα¬ 
σών καιτων δασικών εν γένει εκτάσεωντης χώρας», όπως 
τροποποιήθηκαν με τον Ν. 3208/2003 και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

5. Την αριθ. 1237/4.5.2004 πρόταση του Δασαρχείου Λί¬ 
μνης από την οποία προκύπτει ότι η έκταση που αναφέ- 
ρεται στο θέμα είχε κατά το χρόνο καταστροφής της που 
έγινε από παράνομη εκχέρσωση, από το Β’ εξάμηνο του 
2003 μέχρι σήμερα από τον Κων/νο Αλεξίου του Τηλέμα¬ 
χου, κατοίκου Χαλκίδας, Δασικό χαρακτήρα κατά την έν¬ 
νοια του άρθρου 3 παρ. 1 του Ν. 998/79, όπως τροποποι¬ 
ήθηκε με τον Ν. 3208/2003, καλυπτόμενη από δάσος Χα- 
λεπίου πεύκης με υπόροφο αειφύλλων - πλατύφυλλων και 
ως εκτούτου επιβάλλεται η κήρυξή της ως αναδασωτέας. 

6. Την αριθ. 1715/25.5.2004 αναφορά και σύμφωνη γνώ¬ 
μη της Δ/νσης Δασών Ν. Εύβοιας, αποφασίζουμε: 


Κηρύσσουμε αναδασωτέα, την Δημόσια δασική έκτα¬ 
ση, εμβαδού 838,30 τ.μ. στη θέση «Λυκόρεμμα», περιφέ¬ 
ρειας Δ.Δ. Λίμνης, Δήμου Ελυμνίων με σκοπό, αφ’ενός 
μεν τη διατήρηση του δασικού της χαρακτήρα, ώστε να 
αποκλειστεί η διάθεσή της για άλλο προορισμό, αφ'ετέ- 
ρου δε την επαναδημιουργίατης δασικής βλάστησης με 
φυσική ή τεχνητή αναγέννηση. 

Προσδιορίζεται από τα στοιχεία Α-Β-Γ-Δ-Ε-Ζ-Η-Θ-Α 
όπως φαίνεται στο συνημμένο διάγραμμα το οποίο απο¬ 
τελεί αναπόσπαστο μέρος της αποφάσεως αυτής και έχει 
όρια: 

Ανατολικά: Με Δημόσιο δάσος Λίμνης. 

Δυτικά: Με ελαιώνα Κων/νου Αλεξίου. 

Βόρεια: Με ελαιώνα Κων/νου Αλεξίου - με δημόσιο δά¬ 
σος Λίμνης. 

Νότια: Με ελαιώνες. 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο 37 Ν. 3200/55). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
Π.Δ. 18/89). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Ιουνίου 2004 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












